### Resumé

I bekendtgørelse om vederlag m.v. til medlemmer af kommunale selvstyrehavenes bestyrelser fastsættes rammerne, baseret på havnenes størrelse/omsætning, for vederlæggelsen af formand og øvrige bestyrelsesmedlemmer. Havnebestyrelsen skal inden for rammerne af nævnte lovgivning indstille sine forslag til vederlag for Byrådet.

### Sagsfremstilling

Ifølge vederlagsbekendtgørelsen, som ovenfor nævnt, kan vederlaget til bestyrelsens formand for havne, hvis årlige godsomsætning overstiger 0,1 mio. ton, udgøre indtil 25 % af borgmesterens vederlag.

Der udbetales som udgangspunkt diæter og erstatning for dokumenteret tabt arbejdsfortjeneste til bestyrelsens øvrige medlemmer. Hvis godsomsætningen overstiger 0,5 mio. ton, kan vederlaget til bestyrelsens medlemmer maksimalt udgøre indtil 35.000 kr. årligt.

Vederlaget fastsættes på grundlag det forgangne kalenderårs omsætningstal.

Den 6. marts 2024 besluttede Byrådet at fastsætte formandens vederlag for 2024 til 115.909,32 kr. årligt (svarende til vederlaget i december 2023 omregnet til årsbasis) og 26.782,32 kr. årligt (svarende til vederlaget i december måned 2023 omregnet til årsbasis) til bestyrelsens øvrige medlemmer.

Byrådet besluttede samtidigt, at vederlaget skulle reguleres med samme reguleringsprocent, som udmeldes af Finansministeriet i medfør af § 19 i vederlagsbekendtgørelsen, og at der den 1. maj 2024 skulle ydes en feriegodtgørelse til formanden på 1,5 % af det for 2023 samlede vederlag på 112.507,80 kr.

[adresse] for Vejle Erhvervshavn udgjorde i 2024 i alt 606.646tons.

Bestyrelsen i [adresse] har på sit møde den 7. februar 2025 anbefalet, at vederlaget til bestyrelsen fastsættes efter de samme principper, som Byrådet vedtog i 2020, således

* at vederlaget til formanden fra 1. januar 2025 fastsættes til 118.056,96 kr. årligt (svarende til vederlaget i december 2024 omregnet til årsbasis)
* at vederlaget til hver af de øvrige medlemmer af bestyrelsen fra 1. januar 2025 fastsættes til 27.278,52 kr. årligt (svarende til vederlaget i december 2024 omregnet til årsbasis)
* at vederlaget i 2025 reguleres pr. 1. april 2025 med samme reguleringsprocent, som udmeldes af Finansministeren i medfør af § 19 i vederlagsbekendtgørelsen for varetagelse af kommunale hverv,
* at ved reguleringen anses vederlag på 115.909,32 kr. til formanden og på 26.782,32 kr. til de øvrige medlemmer af bestyrelsen for grundbeløb pr. 1. januar 2024 og
* at der ydes en feriegodtgørelse til formanden på 1,5 % af det for 2024 samlede vederlag på 115.909,32 kr., og som udbetales pr. 1. maj 2025.

Efter § 19 i vederlagsbekendtgørelsen for varetagelse af kommunale hverv reguleres borgmesterens vederlag en gang årligt pr. 1. april med en reguleringsprocent, der beregnes på baggrund af lønudviklingen på det offentlige arbejdsmarked. Finansministeren fastsætter årligt reguleringsprocenten. Det fremgår af § 7, stk. 5 i samme bekendtgørelse, at vederlaget til udvalgsformand og udvalgsmedlemmer beregnes som en procentsats af borgmesterens vederlag. Derfor reguleres disse vederlag også med samme reguleringsprocent som gælder for borgmesterens vederlag.

Efter § 35 i bekendtgørelsen ydes der en feriegodtgørelse til formænd for bland andet stående udvalg på 1,5 % af de ydede formandsvederlag.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller , den 17. marts 2025, punkt 60:

at anbefalingen fra bestyrelsen i [adresse] godkendes.

#### Beslutning fra Økonomiudvalget, den 17. marts 2025, punkt 60:

Anbefales.

### Beslutning

Godkendt.